	▼ Testing بالعربي — قوالب جاهزة
Regression Checklist
قائمة فحص جاهزة تتأكد فيها إنّ اللي كان شغّال ضلّ شغّال بعد كل إصدار.

ليش هذا القالب
الـ Regression مش «نعيد اختبار كل شي» — هذا مستحيل بأي منتج بيكبر. الـ Regression هو مجموعة مختارة بتغطّي المسارات اللي لو انكسرت بيصير الإصدار غير قابل للاستخدام، بتنفّذها بوقت معروف بعد كل نسخة.
هذا القالب نقطة بداية بمنتج ويب أو موبايل عادي. عدّله على منتجك: احذف اللي ما بينطبق، وزيد المسارات اللي بتجيب فلوس أو بتمسّ بيانات المستخدم.
كيف تبني مجموعة ما بتكبر لدرجة إنّها ما تنفّذ
1.  حدّد سقف زمني أول شي: مثلاً 90 دقيقة. أي بند جديد لازم يزاحم بند موجود، مش يضاف فوقه.
2.  اختر حسب المخاطر: المسارات اللي بتجيب دخل، بتمسّ بيانات، أو عندها تاريخ أعطال متكرّر.
3.  بند واحد = مسار كامل بيوصل لنتيجة، مش نقرة على زر.
4.  راجع المجموعة كل إصدارين: احذف البنود اللي ما فشلت ولا مرة بستة أشهر، وزيد كل مسار انكسر بالإنتاج.
5.  أي Bug رجع بعد إصلاحه (Reopened) بيتحوّل لبند دائم بالمجموعة.
6.  سجّل النتيجة والزمن الفعلي كل مرة — هيك بتعرف إذا المجموعة بلشت تتضخّم.
قاعدة — الأتمتة بتبدأ من هون: أول ما يستقرّ بند بهذه القائمة ويصير ينفّذ كل إصدار بنفس الشكل، صار مرشّح للأتمتة. الأتمتة قبل الاستقرار بتكلّف صيانة أكتر من فايدتها.

البنود
علّم لكل بند: ✔ نجح · ✘ فشل (اكتب رقم الـ Bug) · — غير مطبّق.
1. الدخول والحساب
☐  تسجيل حساب جديد ببريد صحيح، والوصول للشاشة الرئيسية بعده مباشرة.
☐  تسجيل الدخول ببيانات صحيحة، وبعدين الخروج والرجوع.
☐  رسالة خطأ واضحة عند بيانات دخول خاطئة.
☐  استعادة كلمة المرور: وصول الرسالة، وتغيير كلمة المرور، والدخول بالجديدة.
☐  بقاء الجلسة بعد إغلاق التطبيق أو المتصفح وإعادة فتحه.
☐  تعديل بيانات الملف الشخصي وحفظها وظهورها بعد إعادة التحميل.
2. المسارات الحرجة
☐  المسار الأساسي للمنتج من أوّله لآخره (مثال: بحث ← تفاصيل ← إضافة للسلة ← إتمام الطلب).
☐  إنشاء العنصر الأساسي بالمنتج (طلب، حجز، إعلان، تذكرة) وظهوره بالقائمة بعدها.
☐  تعديل عنصر موجود وحفظه.
☐  حذف عنصر مع رسالة تأكيد، والتأكد إنّه اختفى من كل الشاشات المرتبطة.
☐  المسار البديل: نفس المهمة من مدخل تاني (من الشريط الجانبي بدل الصفحة الرئيسية مثلاً).
3. النماذج والإدخال
☐  الحقول الإلزامية بتمنع الإرسال وبتعرض رسالة عند الحقل نفسه.
☐  التحقّق من صيغة البريد والهاتف والتاريخ.
☐  الحدود: أقصر وأطول قيمة مقبولة، وقيمة أطول من المسموح.
☐  الأرقام: صفر، قيمة سالبة، وكسور عشرية إذا مسموحة.
☐  إرسال النموذج مرتين بسرعة ما بيعمل سجلّين.
☐  الرجوع للخلف بعد التعبئة: هل بتضيع البيانات؟ وهل في تحذير؟
4. القوائم والبحث والفلاتر
☐  البحث بكلمة موجودة، وبكلمة مش موجودة (رسالة «ما في نتائج» واضحة).
☐  البحث بالعربي وبالإنجليزي، وبكلمة فيها مسافة.
☐  الفلاتر لحالها ومجتمعة، وزر «مسح الفلاتر».
☐  الترتيب حسب كل عمود متاح.
☐  التنقّل بين الصفحات، وآخر صفحة، وعدد النتائج.
☐  ثبات الفلاتر بعد الرجوع من صفحة التفاصيل.
5. الحالات الفارغة والأخطاء
☐  حساب جديد بدون أي بيانات: كل شاشة بتعرض حالة فارغة مفهومة مش شاشة بيضا.
☐  انقطاع الشبكة أثناء عملية حفظ: رسالة واضحة وإمكانية إعادة المحاولة.
☐  صفحة غير موجودة (404) وصفحة بدون صلاحية بتعرضوا رسالة مفهومة مع طريق رجوع.
☐  رفع ملف بحجم أكبر من المسموح أو بصيغة غير مدعومة.


6. اللغة والاتجاه (RTL)
☐  كل النصوص معرّبة — ما في نص إنجليزي ظاهر بالخطأ.
☐  الاتجاه صحيح: الأيقونات والأسهم والقوائم منعكسة مظبوط.
☐  الأرقام والتواريخ بالصيغة المعتمدة، وما في نص مقطوع أو متداخل.
☐  الأسماء الطويلة والكلمات بدون مسافات ما بتكسر التصميم.
☐  التبديل بين العربي والإنجليزي (إذا مدعوم) بيضل محافظ على مكانك بالصفحة.
7. التوافق
☐  آخر نسخة من Chrome و Safari على الأقل، أو الجهازين الأساسيين لجمهورك.
☐  شاشة صغيرة (موبايل) وشاشة كبيرة: ما في عنصر مقطوع أو زر خارج الشاشة.
☐  الوضع الليلي إذا مدعوم.
☐  تكبير الخط من إعدادات النظام بمقدار درجتين.
8. الأداء الظاهر والإشعارات
☐  الشاشات الأساسية بتفتح بزمن مقبول ومعروف عندكم، ومع مؤشّر تحميل واضح.
☐  قائمة فيها بيانات كثيرة بتتصفّح بدون تقطيع.
☐  رسائل البريد أو الإشعارات المرتبطة بالعمليات بتوصل ونصّها صحيح.
☐  الروابط داخل الرسائل بتفتح المكان الصح وأنت مسجّل دخول.
ملخّص النتيجة
	البند
	العدد

	بنود نجحت
	

	بنود فشلت
	

	بنود غير مطبّقة
	

	Bugs جديدة انفتحت
	

	أرقام الـ Bugs
	



	التوصية
	الإصدار جاهز / جاهز بتحفّظ (اذكر التحفّظ) / غير جاهز



قالب من منصة Testing بالعربي  ·  testing-arabic.com  ·  صفحة 1 من 2
